Samiha Khalil

Samiha al-Qubaj Salameh Khalil (født 1923 i Anabta, guvernementet Tulkarem, død 26. februar 1999 i Ramallah), også kjent som Umm Khalil, var en palestinsk veldedighetsarbeider og en fremtredende personlighet i palestinsk politikk. Khalil bygde opp den største velferdsorganisasjonen på Vestbredden, In'Ash El-Usra (Hjelp til vårt folk), som skal hjelpe kvinner å heve levestandarden. Hun begynte i en garasje og disponerte på 1990-tallet to store bygninger i El Birah.

I 1996  var hun eneste utfordret til Arafat i den palestinske selvstyremyndigheten og fikk 9,6 % av stemmene.NTB - OMTELLING BEKREFTER ARAFATS VALGSEIER (11.02.1996) «Arafats eneste utfordrer, Samiha Khalil, fikk 9,62 prosent av stemmene.» Hennes valgkamp besto av en blanding av kvinnesak og kritikk av PLO-lederen fordi han ikke fikk i stand en bedre avtale med Israel.Aftenposten - VERDEN RUNDT (04.01.1996  -  Side: 7) «Den 72 år gamle Samiha Khalil er eneste utfordrer til PLO-leder Yasir Arafat ved valget i de palestinske områdene 20. januar. Hennes valgkamp består av en blanding av kvinnesak og kritikk av PLO-lederen fordi han ikke fikk i stand en bedre avtale med Israel.» Hun stilte seg kritisk til Oslo-avtalen.

I 1980-årene ble hun arrestert av israelerne seks ganger for å ha oppfordret til vold, og hun fikk forbud mot å forlate hjembyen Ramallah i mer enn to år. To av hennes sønner satt også i israelske fengsler og ble senere deportert.Aftenposten - Bestemor utfordrer Arafat i valgkampen: Liker ikke Osloavtalen (16.01.1996  -  Side: 7)

Hun var medlem av Det palestinske nasjonalrådet inntil sin død i 1999.

Hun var datter av Sheikh Yousef Al-Qubaj, som var borgermester i Anabta.

 Referanser 

Kategori:Personer fra guvernementet Tulkarm
Kategori:Palestinske politikere